Felhívás óvodai beiratkozásra (2017/2018. nevelési év)

Tisztelt Szülők!

Tököl Város Képviselő-testülete 21/2017.(II.14) számú határozata alapján tájékoztatjuk Önöket, hogy a 2017/2018. nevelési évre a tököli óvodákban a beiratkozás az alábbi időpontokban és helyen történik:

**időpont**: **2017. április 24-én** délelőtt 8,00 - 12,00 óráig, délután:14,00 - 18,00

**2017. április 25-én** délelőtt 8.00 – 12.00 óráig, délután 14.00 – 16.00 óráig

**hely**: **Tököli Polgármesteri Hivatal Díszterme**, Tököl, Fő u. 117.

A felvételi jelentkezéshez szükséges iratok:

- a gyermek születési anyakönyvi kivonata, valamint lakcímet és személyi azonosítót igazoló hatósági igazolványa

- szülői felügyeleti jogot gyakorló szülő személyi azonosító és lakcímet igazoló hatósági igazolvány,

- orvosi igazolás a gyermek óvodaérettségéről,

- bölcsődéből óvodába jelentkező gyermekeknek bölcsődei igazolás,

- a gyermek esetleges betegségeit igazoló dokumentumokat, a gyermek fejlődésével kapcsolatban keletkezett dokumentumokat, szakértői véleményeket,

- az étkezési térítési díj csökkentésére jogosító körülményeket igazoló dokumentumokat,

- amennyiben a gyermeke halmozottan hátrányos helyzetű, vagy napközbeni ellátását biztosítani kell, úgy az ezt igazoló dokumentumokat (jegyzői határozat, gyámhatósági határozat és a szülő vagy szülők nyilatkozata), valamint

- amennyiben a szülő(k) munkahelye a körzetben van, és ezért kéri az adott óvodai körzetbe tartozó óvodába a felvételt, akkor a szülő(k) munkavégzés helyére vonatkozó munkáltatói igazolását, mely tartalmazza, hogy a szülő a munkahelyén a nevelési évben vesz-e igénybe fizetés nélküli szabadságot (pl. TGYÁS, GYED, GYES stb.), ha igen akkor mettől meddig.

A nemzeti köznevelésről szóló 2011. évi CXC. törvény 8.§-a alapján: *„Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.”*

**Felhívjuk a szülők figyelmét, hogy**

* a nemzeti köznevelésről szóló 2011. évi CXC. törvény 8.§ (2) bekezdése alapján a gyermeknek **abban az évben, amelynek augusztus 31. napjáig a harmadik életévét betölti**, anevelési év kezdő napjától **legalább napi négy órában** óvodai foglalkozáson kell részt vennie. Ez a kötelezettség azon gyermekekre vonatkozik, **akik 2014. szeptember 1. előtt születtek, és még nem járnak óvodába.**

A beíratás elmulasztása szabálysértési eljárást von maga után!

Amennyiben a napi négy órában **óvodai nevelésre kötelezett gyermek az óvodakötelezettségét** **külföldön teljesíti**, a szülők kötelesek arról az óvodai beiratkozás idejének utolsó határnapját követő tizenöt napon beül, **írásban értesíteni** a gyermek lakóhelye, annak hiányában tartózkodásihelye szerint illetékes **jegyzőt**.

Ez a kötelezettség a szülőt akkor is terheli, ha gyermeke már óvodai jogviszonyban áll és óvodakötelezettségét a jövőben külföldön teljesíti. Ez esetben előzetesen köteles értesíteni a gyermek lakóhelye, annak hiányában tartózkodási helye szerint illetékes jegyzőt.

A tököli óvodák neve és címe:

**Hagyományőrző Napköziotthonos Óvoda** Tököl, Fő u. 49.

**Napsugár Napköziotthonos Óvoda** Tököl, Csépi út 6.

**Szivárvány Napköziotthonos Óvoda** Tököl, Csépi út 57., és Kisfaludy u.

**Horvát Napköziotthonos Óvoda** Tököl, Csépi út 6., mely alapító okirata szerint horvát nemzetiségi nevelést folytat.

A tököli óvodák felvételi körzete Tököl Város közigazgatási területe.

Az óvodai felvételről az óvodavezető dönt, és erről írásban értesíti a szülőt **2017. május 25. napjáig**. Az óvodavezető felvételt elutasító határozatával szemben jogorvoslattal lehet élni, melyet Tököl Város Jegyzőjéhez címezve, de a döntést hozó óvoda címére kell egy példányban benyújtani, a határozat kézhezvételétől számított 15 napon belül.